DEMCO แผลเก่าที่เรื้อรัง.!?
“ฐานรากเสากังหันลมร้าว” ในโครงการโรงไฟฟ้าพลังงานห้วยบง (เฟส 1-2) กลายเป็นแผลเก่า ที่ทำให้งบการเงินบริษัท เด็มโก้ จำกัด (มหาชน) หรือ DEMCO เกิดอาการอักเสบได้อยู่เสมอ.! เห็นได้จากงบไตรมาส 1/62 ที่มีค่าใช้จ่ายพิเศษที่เป็นเงินชดเชยค่าเสียโอกาสในการผลิตไฟฟ้าเพิ่มอีก 18.59 ล้านบาท
8 ก.ค. 2562

สำนักข่าวรัชดา
“ฐานรากเสากังหันลมร้าว” ในโครงการโรงไฟฟ้าพลังงานห้วยบง (เฟส 1-2) กลายเป็นแผลเก่า ที่ทำให้งบการเงินบริษัท เด็มโก้ จำกัด (มหาชน) หรือ DEMCO เกิดอาการอักเสบได้อยู่เสมอ.! เห็นได้จากงบไตรมาส 1/62 ที่มีค่าใช้จ่ายพิเศษที่เป็นเงินชดเชยค่าเสียโอกาสในการผลิตไฟฟ้าเพิ่มอีก 18.59 ล้านบาท
ก่อนหน้านี้ DEMCO ต้องมีการบันทึกค่าใช้จ่าย 1,474 ล้านบาทในงบไตรมาส 1/2561 (จ่ายจริง 1,323 ล้านบาท) ส่วนที่เหลือเป็นค่าเสียโอกาสการผลิตไฟฟ้าช่วงหยุดซ่อม จะต้องมีการบันทึกค่าเสียโอกาสมาอย่างต่อเนื่อง จนกว่าการซ่อมบำรุงจะแล้วเสร็จและเปิดดำเนินการได้
ที่ผ่านมา DEMCO มีการปรับปรุงฐานเสากังหันลมโครงการห้วยบง เฟส 1 จำนวน 40 ต้น และเฟส 2 จำนวน 15 ต้น รวมเป็น 55 ต้นไปแล้ว
แต่ปัญหาที่ยังเหลืออีก 26 ต้น แบ่งเป็น 2 ระยะ โดยระยะที่ 1 มีการซ่อมฐาน 10 ต้น ที่เพิ่งแล้วเสร็จช่วงพ.ค.ที่ผ่านมา (มีการบันทึกค่าเสียโอกาสไปแล้ว) ระยะที่ 2 ฐานเสา 16 ต้นสุดท้าย ที่เริ่มซ่อมไปแล้วช่วงปลายเดือน.พ.ค.62 มีการคาดกาณ์ว่าจะแล้วเสร็จช่วงไตรมาส 3/62
นั่นเท่ากับว่างบการเงิน DEMCO ช่วงไตรมาส 2-3/62 ต้องมีการบันทึกค่าเสียโอกาสในการผลิตไฟฟ้า (Loss of Production) อย่างหลีกเลี่ยงไม่ได้ หากดูจากจำนวนเสา 16 ต้น ตัวเลขค่าเสียโอกาสไม่น่าจะต่ำกว่า 20 ล้านบาท
อีกแผลเก่าที่กลายเป็นแผลเรื้อรังของ DEMCO นั่นคือการขายหุ้นไอพีโอบริษัท วินด์ เอ็นเนอร์ยี่โฮลดิ้ง จำกัด (มหาชน) หรือ WEH ที่เห็นสัญญาชัดว่าต้องเลื่อนออกไปแบบไร้กำหนด
จึงทำให้โอกาสบันทึกกำไรพิเศษ จากการขายหุ้น WEH ที่ถืออยู่จำนวน 4.2 ล้านหุ้นหรือ 3.9% ต้องเลื่อนแบบไม่มีกำหนดด้วยเช่นกัน โดยที่ผ่านมา DEMCO มีการลงทุนหุ้น WEH จำนวน 800 ล้านบาท
ทำให้ DEMCO ต้องพึ่งพิงโครงการในมือ (Backlog) ที่มีอยู่ประมาณ 3,700 ล้านบาท ที่มีการรับรู้รายได้ตั้งแต่ปี 2561 มาจนถึงปีนี้
ที่สำคัญต้องลุ้นงานใหม่อีกว่า DEMCO จะได้สักเท่าไหร่..นี่แหละปัญหา..!!???
..อิ อิ อิ..